За Англия Фърдинанд дебютира на 15 ноември 1997 г., когато влиза като смяна в мача срещу Камерун, превръщайки се в най-младия защитник, играл за Англия със своите 19 години и 8 дни (впоследствие рекордът му е подобрен от Майка Ричардс). Избран е в разширения състав за Световното във Франция през 1998 г., но е изваден от отбора в последния момент, след като е заловен да шофира пиян. Все пак Фърдинанд е повикан и участва на финалите през 2002 и Световното в Германия през 2006 г. На 26 март 2008 г. излиза за първи път с капитанската лента в мача срещу Франция.